Pielikums Nr.1

Latvijas Antidopinga biroja

Datums skatāms laika zīmogā

Rīkojumam Nr.1-6/2022-27

**Pārkāpumu ziņošanas kārtība**

|  |
| --- |
|  |

1. **Vispārīgie noteikumi**
	1. Birojs ir atbildīgā iestāde Latvijā antidopinga noteikumu pārkāpumu izmeklēšanā, rezultātu pārvaldībā, kā arī lietas nodošanā komisijai vai sankciju noteikšanā.
	2. Birojs, lai izpildītu savas funkcijas, nodrošinātu sabiedrības interešu aizsardzību, kā arī veicinātu ziņošanu par konstatētiem antidopinga noteikumu pārkāpumiem ir izstrādājis ziņošanas sistēmu un šo Pārkāpumu ziņošanas kārtību, saskaņā ar Pārbaužu un izmeklējumu starptautiskā standarta 11.4.3.punktu.
	3. Kārtības mērķis ir sniegt informāciju par to kā var veikt ziņošanu par iespējamiem antidopinga noteikumu pārkāpumiem Birojam, informācijas sniedzēju un ziņotāju tiesībām un pienākumiem, kā arī veicināt jebkuras informācijas sniegšanu, kas var palīdzēt antidopinga noteikumu pārkāpumu konstatēšanā.
	4. Kārtība attiecas uz jebkuru Biroja darbinieku, kā arī informācijas sniedzēju un ziņotāju, kas sniedz informāciju Birojam par konstatētiem antidopinga noteikumu pārkāpumiem.
	5. Šī Kārtība tiks regulāri pārskatīta un izvērtēta, lai nodrošinātu, ka tā atspoguļo labāko praksi.
	6. Kārtībā lietotie termini:
		1. **Birojs** – Latvijas Antidopinga birojs;
		2. **Informācijas sniedzējs** – fiziska vai juridiska persona, kas sniedz informāciju pārkāpuma atklāšanā vai informāciju par iespējamu pārkāpumu Birojam;
		3. **Informācijas izpaušana** – informācijas sniedzēja sniegta informācija, ar kuru ziņo par iespējamu pārkāpumu, izmantojot Biroja ziņošanas sistēmu;
		4. **Kārtība** – Pārkāpumu ziņošanas kārtība;
		5. **Kodekss** – Pasaules Antidopinga kodekss;
		6. **Konfidenciāls avots** – informācijas sniedzējs vai ziņotājs;
		7. **Pārkāpums** – jebkurš antidopinga noteikumu pārkāpums, Pasaules antidopinga kodeksa neatbilstības pārkāpums, jebkura darbība vai bezdarbība, kas varētu apdraudēt cīņu pret dopingu;
		8. **Persona par kuru ir sniegta informācija** – fiziska vai juridiska persona par kuru ir ziņots par iespējamu pārkāpuma izdarīšanu;
		9. **Vispārīgā datu aizsardzības regula** - Eiropas padomes un parlamenta regulu par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK;
		10. **Ziņotājs** – informācijas sniedzējs kļūst par ziņotāju tiklīdz Birojs piešķir informācijas sniedzējam formālu ziņotāja statusu un tiek parakstīta vienošanās par Ziņotāja statusa piešķiršanu;
		11. **Ziņošanas platforma** – Birojā ieviestais anonīmo ziņotāju rīks Whistleblower software.
2. **Informācijas sniegšana par iespējamu pārkāpumu**
	1. Jebkura fiziska vai juridiska persona, kura konstatē, identificē, piedzīvo, zina vai kurai pastāv pamatotas aizdomas par pārkāpuma izdarīšanu, ir tiesības sniegt informāciju anonīmi vai konfidenciāli, izmantojot Biroja ziņošanas platformu.
	2. Informāciju ir iespējams izpaust par jebkuru pārkāpumu, kas minēts Kodeksā vai citu informāciju kas saistīta ar negodīgumu sportā neatkarīgi no tā vai Persona par kuru ir sniegta informācija pārkāpumu ir izdarījusi pagātnē, šobrīd tiek veikts vai ir nodoms pārkāpumu veikt nākotnē.
	3. Pārkāpumu var izdarīt:
		1. Sportists;
		2. Sporta darbinieks;
		3. Dopinga kontrolieris;
		4. Pasaules Antidopinga aģentūras akreditētas laboratorijas personāls;
		5. Antidopinga organizācijas personāls;
		6. Valsts pārvaldes iestāžu personāls;
		7. Citi (piemēram, bet ne tikai, pavadoņi, asistenti, medicīnas personāls, amatpersonas, sponsoru personāls un konsultanti).
	4. Informāciju iespējams sniegt, izmantojot Biroja ziņotāju platformu, uz kuru links ir pieejams Biroja mājas lapā (<http://antidopings.gov.lv/antidopings/informe-par-antidopinga-noteikumu-parkapumu>).
3. **Kārtība saņemot anonīmu ziņojumu**
	1. Pēc personas sniegtās informācijas par pārkāpumu, Birojs to saņem un klasificē personu par informācijas sniedzēju;
	2. Birojs izvērtē saņemtās informācijas ticamību, avota motivāciju, kā arī Kodeksa piemērojamību, kā arī citu spēkā esošo normatīvo aktu piemērojamību. Birojs var sazināties ar informācijas sniedzēju, lai iegūtu papildus informāciju, kā arī, lai iegūtu atļauju pārkāpumu nodot ārējai organizācijai ja pārkāpuma izskatīšana ir citas organizācijas kompetencē;
	3. Birojs var lūgt dalību virtuālā vai klātienes intervijā, lai iegūtu papildus informāciju un izvērtētu atbilstību ziņotāja statusam;
	4. Birojs izvērtē vai pārkāpuma izskatīšana ir citas organizācijas kompetencē vai tomēr Biroja kompetencē un tiek uzsākta izmeklēšana;
	5. Birojs izvērtē vai Ziņotāja statusa piešķiršana ir atbilstoša. Ja abas puses piekrīt tiek slēgta vienošanās par ziņotāja statusa piešķiršanu;
	6. Biroja eksperts juridiskajos jautājumos un Ziņotājs sadarbojas, lai iegūtu papildus informāciju, lai palīdzētu izmeklēšanas procesam;
	7. Pēc izmeklēšanas pabeigšanas un Ziņotāja lūguma Birojs sniedz informāciju par veikto izmeklēšanu un ja piemērojams informāciju par balvām un aizsardzības jautājumiem (sīkāka kārtība aprakstīta Kārtības 1.pielikumā).
4. **Saziņa**
	1. Saziņa ar konfidenciālu avoti tiks veikta, izmantojot drošus saziņas līdzekļus;
	2. Visos procesa posmos visa attiecīgā saziņa (e-pasts, tālruņa intervijas, šifrēta videokonference, personiskas sanāksmes utt.), kas saistītas ar informācijas apmaiņu saistībā ar pārkāpumu atklāšanu, tiks dokumentēta Biroja dokumentu vadības sistēmā ar nodalītu piekļuvi. Informācijas apmaiņu ar personām vai organizācijām ārpus Biroja (piemēram, tiesībaizsardzības iestādēm) veiks izmantojot šifrēšanu (ja tas ir praktiski iespējams) un atbilst augstākajiem drošības standartiem ārpus Starptautiskā privātuma un personas datu aizsardzības standarta.
5. **Aizsardzība**
	1. Birojs nodrošina konfidenciālu avotu identitātes aizsardzību un konfidencialitāti. Konfidenciāla avota identitāte nekad netiek koplietota ārpus Biroja eksperta un Biroja direktora, ja vien:
		1. Ir saņemta rakstiska piekrišana no konfidenciālā avota vai;
		2. To nosaka likums.
	2. Konfidenciāla avota identitāte tiek aizsargātas visā izmeklēšanas laikā. Pirms izmeklēšanas ziņojums vai jebkāda informācija par lietu tiek izplatīta ārpus Biroja, Birojs pārskata visus attiecīgos dokumentus, lai pārliecinātos, ka tie nerada risku nevienam konfidenciālam (- iem) avotam (- iem). Biroja direktoram lietā ir piešķirts galīgais vārds visos jautājumos, kas saistīti ar konfidenciālo avota drošību;
	3. Ja konfidenciāls avots labprātīgi atklāj sabiedrībai savu identitāti, Birojs nav spējīgs nodrošināt turpmāku konfidenciālā avot identitātes aizsardzību.
	4. Jebkāda pretdarbība pret konfidenciālu avotu, ieskaitot atlaišanu, apturēšanu un pazemināšanu amatā, iespēju zaudēšanu, boikotus, pārcelšanas citā amatā kā sodu, algu samazinājumu, uzmākšanos vai citu sodāmu vai diskriminējošu attieksmi, kā arī ja persona par kuru sniegta informācija uzzin vai uzmin konfidenciālā avota identitāti un pamatoti tiks uzskatīts, ka šī persona ir veikusi vai uzsākusi veikt pretdarbības pret konfidenciālo avotu, tā tiks izmeklēta atbilstoši Kodeksa 2.11.punktam “Sportista vai citas personas darbības ar mērķi atrunāt no ziņošanas iestādēm vai represijas šādas ziņošanas dēļ”.
	5. Papildus kodeksa 2.11.punkta pārkāpumam Birojs ar uzticamu ieinteresēto personu un/vai attiecīgo tiesībaizsardzības iestāžu atbalstu izmantos juridiskas iespējas apturēt un novērst turpmākos pretpasākumus. Šīs aizsardzības saņemšanas priekšnoteikums ir ziņotājs, kas dod piekrišanu Birojam atklāt savu identitāti attiecīgajai iestādei atbilstoši 5.1.punktam.
	6. Birojs nevar nodrošināt fizisko aizsardzību Ziņotājam un tā ģimenei. Tomēr ja Ziņotājam draud briesmas, Birojs vajadzības gadījumā sniegs palīdzību šī jautājuma aktualizēšanā un risināšanā ar uzticamu ieinteresēto personu un/vai attiecīgo tiesībaizsardzības iestāžu atbalstu. Priekšnoteikums šīs aizsardzības saņemšanai ir Ziņotājs, kas dod piekrišanu Birojam atklāt tā identitāti attiecīgajai iestādei.
6. **Pateicība par pārkāpumu atklāšanu**
	1. Ja konfidenciālais avots saskaras ar antidopinga noteikumu pārkāpumu, tam var būt tiesības uz ieguvumiem no Kodeksa 10.7.1.punkta “Būtiska palīdzība Kodeksa pārkāpumu atklāšanā vai pierādīšanā”;
	2. Pateicība par godīga sporta veicināšanu un godīgas spēles principu nodrošināšanu Latvijā.
7. **Procedūras un sankcijas**
	1. Informāciju par pārkāpumu Birojā saņem Biroja direktors un eksperts. Procedūras saistībā ar informācijas saņemšanu, izmeklēšanu, kā arī procedūras par ziņotāja statusa noteikšanu ir noteiktas šīs Kārtības pielikumā (Skat. pielikumu Nr.1);
	2. Birojs personai par kuru ir sniegta informācija var piemērot disciplinārās procedūras un sankcijas vai arī informāciju par iespējamu pārkāpumu nodot attiecīgajai antidopinga organizācijai kuras jurisdikcijā atrodas persona par kuru ir sniegta informācija. Šādas sankcijas ietver diskvalifikāciju, rezultātu anulēšanu, soda naudu, iegūto naudas balvu atmaksāšanu, u.c. Birojs nepieciešamības gadījumā lietu var nodot tiesībaizsardzības iestādēm, profesionālajām struktūrām un citām ieinteresētajām personām;
	3. Birojs veic visu konfidenciālo avotu informācijas regulāru pārbaudi, lai pārliecinātos par tās patiesumu, konsekvenci un precizitāti. Birojs regulāri apstiprina konfidenciālu avotu informāciju, izmantojot publiski pieejamu informāciju, ārējās un iekšējās datubāzes, citu organizāciju informāciju un citus konfidenciālus avotus. Ja Birojs uzskata, ka konfidenciāla avota informācija ir neprecīza, maldinoša vai ļaunprātīga, Birojs rūpīgi pārskata konfidenciālā avota sniegto informāciju un visus ziņojumus no šī avota var klasificēt kā apšaubāmus.
	4. Iespējams konstatēt Kodeksa 2.5.punkta “Sportista vai citas personas veikta falsifikācija vai falsifikācijas mēģinājums kādā no dopinga kontroles posmiem” pārkāpumu, un piemērojamā antidopinga organizācija var ierosināt lietu par antidopinga noteikumu pārkāpumu un attiecīgajām sekām
	5. Par Jebkādas ļaunprātīgas vai apzināti nepatiesas informācijas izpaušanu par pārkāpumiem var tikt konstatēts Kodeksa 2.5.punkta pārkāpums “Sportista vai citas personas veikta falsifikācija vai falsifikācijas mēģinājums kādā no dopinga kontroles posmiem” un piešķirtas sankcijas atbilstoši Kodeksa 10. pantam par kura izdarīšanu ir paredzētas sankcijas, kuras ietver diskvalifikāciju, rezultātu, balvu, punktu, medaļu anulēšanu, soda naudas u.c. Konstatējot ļaunprātīgi vai apzināti nepatiesas informācijas sniegšanu, noslēgtā vienošanos par ziņotāja statusa piešķiršanu tiek nekavējoties izbeigta, kā arī, saskaņā ar šo kārtību, tiek zaudētas visas kārtībā minētās tiesības un tiek izbeigta izmeklēšana par iespējamu pārkāpumu saistībā ar sniegto informāciju.
	6. Birojam ir tiesības nodot lietu tiesībsargājošām iestādēm, profesionālām struktūrām un citām attiecīgām organizācijām ja tas ir nepieciešams.
	7. Personas, kuru rīcībā tiek konstatēts pārkāpums tiek informētas par uzsākto izmeklēšanu pēc sniegtās informācijas pārbaudes un konstatēšanas, ka ir pietiekami pierādījumi, lai uzsāktu izmeklēšanu.
8. **Privātums un drošība**
	1. Izmeklēšanas operatīvie dati – t.i., dati, kas tiek izmantoti izmeklēšanas darbību atbalstam, tostarp personas dati – tiks glabāti drošā vidē un nodalīti no jebkuras citas Biroja informācijas. Piekļuve būs stingri ierobežota saskaņā ar Kodeksa 14.6.punktu un Starptautisko privātuma un personas datu aizsardzības standartu (ISPPPI).
	2. Lietiskie materiāli – dokumenti, fotoattēli, video materiāli, produkti vai to iepakojumi, izmestas medicīniskas iekārtas, u.c.
	3. Visi lietiskie pierādījumi ir identificēti, novērtēti, reģistrēti un pievienoti attiecīgajai lietai. Visi fiziskie pierādījumi, kas iegūti no konfidenciāliem avotiem, tiks glabāti īpašā metāla ugunsdrošā skapī, un piekļuve tiks nodrošināta tikai ekspertam juridiskajos jautājumos un Biroja direktoram.
	4. Birojs apņemas aizsargāt konfidenciālo avotu un Personas par kuru ir sniegta informācija privātumu. Birojs saņemtos datus tos apstrādās saskaņā ar šo Kārtību, Starptautisko privātuma un personas datu aizsardzības standartu, Vispārīgo datu aizsardzības regula, kā arī citiem normatīvajiem aktiem;
	5. Personas datu vākšanu un apstrādi, izmantojot ziņotāju platformu Biroja mājaslapā, regulēs privātuma politika, kuru lietotāji tiks aicināti pārskatīt pirms informācijas sniegšanas;
	6. Personām, kurām rodas jautājumi saistībā ar privātumu un drošību saskaņā ar šo politiku ir iespēja sazināties ar Biroju (datu.aizsardziba@antidopings.gov.lv).

Pielikums Nr.1

**Procedūra**

**Novērtēšanas process**

1. **Informācijas sniegšana**
	1. Jebkura persona var iesniegt informāciju par iespējamu pārkāpumu;
	2. Birojs visām personām, kuras sniedz informāciju par iespējamu pārkāpumu nosaka informācijas sniedzēja statusu. Tas nozīmē, ka personām, kuras sniedz šo informāciju tiek nodrošināta pamataizsardzība, kā tiesības uz identitātes aizsardzību;
	3. Lai arī Birojs pieņems sniegto informāciju, kas sniegta, izmantojot komunikācijai paredzētos kanālus (elektroniskā pasta adrese, e-adrese, telefons, vēstule, kas nosūtīta, izmantojot pasta pakalpojumus, u.c.), Birojs iedrošina izmantot Birojā ieviesto ziņošanas platformu (<http://antidopings.gov.lv/antidopings/informe-par-antidopinga-noteikumu-parkapumu>), kas ir drošs ziņošanas kanāls. Ziņošanas kanāls ir viegli lietojams un satur nepieciešamo informāciju, lai jebkurš veiksmīgi spētu iesniegt informāciju.
	4. Visa informācija, kas tiek nodota izmantojot ziņošanas platformu, saņem Biroja eksperts juridiskajos jautājumos un Biroja direktors. Pēc informācijas par pārkāpumu iesniegšanas, iesniedzējs saņems informāciju par sniegtās informācijas saņemšanu un var tikt lūgts sniegt atbildes uz papildus jautājumiem.
	5. Informācijas sniedzēji ir aicināti sazināties tieši ar ekspertu juridiskajos jautājumos, izmantojot ziņošanas platformu vai roberts.lauris@antidopings.gov.lv, lai uzzinātu vairāk informācijas pirms ziņojuma iesniegšanas ziņošanas platformā.
2. **Informācijas sniedzēja informācijas novērtēšana**
	1. Jebkuru informācijas sniedzēja sniegto informāciju izvērtēs Biroja eksperts, lai noteiktu informācijas ticamību un vai sniegtā informācija atbilst Kodeksa piemērošanas jomai;
	2. Saskaņā ar saņemto informāciju Biroja eksperts uzsāks informācijas pārbaudi, kas var paredzēt arī turpmākas saziņas veikšanu ar informācijas sniedzēju;
	3. Informācijas pārbaudes procesā ir nepieciešama uzticība no abām iesaistītajām pusēm, Biroja ekspertiem un informācijas sniedzēja. Šī uzticība tiek veidota caur pirmo informāciju, kas sniegta, izmantojot ziņošanas kanālu, turpmākās saziņas, caur telefona sarunu vai video konferenci un ja nepieciešams caur tikšanos klātienē;
	4. Daļa no sniegtās informācijas pārbaudes ir informācijas sniedzēja gatavība atbildēt uz papildus jautājumiem. Ja persona ir iesniegusi anonīmu iesniegumu bez iespējām tai uzdot papildus jautājumu vai atbildes uz papildus jautājumiem netiek sniegtas, Biroja eksperts veiks izvērtēšanu balstoties uz sākotnēji sniegto informāciju.
3. **Virtuālās vai klātienes Intervijas**
	1. Attiecīgā gadījumā informācijas novērtēšanas procesa pēdējais posms ietver virtuālu vai klātienes interviju. Informācijas sniedzēji tiek aicināti darīt sevi pieejamus, lai intervijas laikā diskutētu par jautājumiem:
		1. Motivācija sniegt informāciju par minēto pārkāpumu;
		2. Piekļuve minētajai informācijai (pirmais informācijas avots, sekundārs informācijas avots vai cits);
		3. Attiecības ar personu par kuru tiek sniegta informācija;
		4. Jebkādas bažas (ieskaitot drošību), kuras ir radušās, sniedzot informāciju Birojam.
	2. Biroja eksperts intervijā saņemtās atbildes reģistrē Biroja dokumentu vadības sistēmā ar piekļuvi nošķirtā mapē, kurai piekļuve ir tikai ekspertam un Biroja direktoram;
4. **Ziņotāja statuss**
	1. Informācijas sniedzējam nav obligāti jākļūst par ziņotāju, un lēmumam iesaistīties ziņotāja attiecībās jābūt abpusējam. Ziņotāja statuss piedāvā papildu tiesības informācijas sniedzējam, kurš vēlas turpināt sadarbību ar Biroju. Ziņotāja statusa piešķiršana ir Biroja ziņā, kas savā lēmumā apsvērs vairākus faktorus, piemēram:
		1. Vai pārkāpumam par kuru tiek ziņots ir piemērojams Kodekss;
		2. Vai iespējamajam pārkāpumam ir iestājies Kodeksā noteiktais noilgums;
		3. Vai sniegtā informācija ir būtiska un vai tā palīdz cīņā pret dopingu sportā;
		4. Vai informācija ir sniegta godprātīgi un pamatotu iemeslu dēļ;
		5. Cik liela ir iespējamība iegūt pietiekamus pierādījumus, lai apstiprinātu iespējamo Pārkāpumu;
		6. Vai sniegtā informācija ir pietiekami precīza;
		7. Vai iespējamais konfidenciālā avota vai viņa/viņas ģimenes drošības un labklājības apdraudējums ir lielāks par informācijas nozīmi;
		8. Vai pastāv risks, ka avota konfidencialitāti nevar saglabāt, un no tā izrietošā izmeklēšana un/vai tiesvedība prasa konfidencialitātes avota identitātes atklāšanu.
	2. Birojs var apsvērt arī citus apstākļus, lemjot par to, vai piedāvāt ziņotāja statusu. Ja ziņotāja statuss netiek piešķirts, par to attiecīgi paziņo informācijas sniedzējam. Gadījumā, kad ziņotāja statuss netiek piešķirts, sadarbība starp Biroju un informācijas sniedzēju var turpināties un visi saziņas kanāli paliek pieejami.
5. **Vienošanās par ziņotāja statusa piešķiršanu**
	1. Potenciālajam ziņotājam tiks nodrošināta tīmekļa saite uz Biroja pārkāpumu ziņošanas kārtību, kurā izklāstītas tiesības, pienākumi un aizsardzība, kas attiecas uz ziņotāju;
	2. Pirms ziņotāja statusa piešķiršanas ar informācijas sniedzēju tiek pārrunātas šādas tēmas:
		1. Ziņotāja tiesības un pienākumi;
		2. Ziņotāja aizsardzības pasākumi;
		3. Ziņotāja attiecību apkopojums.
	3. Birojs atbildēs uz jebkādiem jautājumiem vai bažām par Kārtību vai pārkāpumu izskatīšanas procesu;
	4. Pirms ziņotāja statusa piešķiršanas informācijas sniedzējam ir jāapstiprina 5.2.apakšpunktā minētā informācija. Tas ietver rakstisku apstiprinājumu, ka ir saņēmis informāciju par šīs politikas 5.2.apakšpunktā minēto un ar parakstu jāapstiprina ievērot ziņotāja pienākumus, kā arī citas prasības atbilstoši šīs politikas 5.2.apakšpunktam;
	5. 5.4.punktā minētais apstiprinājums tiek droši glabāts Biroja dokumentu vadības sistēmas mapē ar nošķirtu piekļuvi tikai Biroja direktoram un ekspertam.
6. **Turpmākā saziņa**
	1. Biroja eksperts, izmeklēšanas procesā, sadarbosies ar ziņotāju, lai palielinātu pierādījumu apjomu. Tādējādi Biroja eksperts joprojām būs pieejams, lai saņemtu un novērtētu jebkādu papildu informāciju par pārkāpumu. Savukārt ziņotājam ir jābūt pieejamam atbildēt uz Biroja eksperta papildu jautājumiem un visiem citiem informācijas pieprasījumiem;
	2. Papildus informācijas apmaiņai Biroja eksperts arī turpmāk būs pieejams, lai kliedētu visas ar informācijas sniegšanu saistītās bažas par drošību, kā arī lai sniegtu ziņotājam padomus par labāko praksi drošības un komunikācijas jomā. Biroja eksperts sadarbosies ar ziņotāju, lai nodrošinātu ziņotāja identitātes un konfidencialitātes aizsardzību. Ziņotāji tiek mudināti vienmēr sekot Biroja eksperta norādījumiem.
7. **Izmeklēšanas pabeigšana un pastāvīgais atbalsts:**
	1. Ja Biroja izmeklēšana tiek oficiāli pabeigta, Biroja eksperts sniedz ziņotājam apkopojošu informāciju par izmeklēšanu. Biroja eksperts sniegs atbildes uz ziņotāja jautājumiem un rūpēm par izbeigto izmeklēšanu. Birojs ir apņēmies sniegt ziņotājiem atbalstu visā izmeklēšanas procesā, tostarp pēc izmeklēšanas pabeigšanas.
	2. Pēc izmeklēšanas pabeigšanas Birojam ir pienākums sazināties ar personu par kuru tika sniegta informācija un informēt par veikto izmeklēšanu cik drīz vien iespējams, neapdraudot izmeklēšanas integritāti vai tiesībsargājošo iestāžu/citu attiecīgo personu izmeklēšanu. Parasti tas notiek pēc izmeklēšanas pabeigšanas.

Pielikums Nr.2

**Tiesības un pienākumi**

1. **Informācijas sniedzēja tiesības ir:**
	1. Aizsargāt tā identitāti, kā arī aizsargāt pret pretdarbību;
	2. Lūgt papildus informāciju Birojam pirms lēmuma pieņemšanas par informācijas sniegšanu;
	3. Sniegt Birojam informāciju par iespējamu pārkāpumu vai sniegt jebkādu citu atbilstīgu informāciju, izmantojot Biroja ziņošanas kanālu;
	4. Saņemt apstiprinājumu par sniegtās informācijas saņemšanu, ja iespējams;
	5. Saņemt būtiskas palīdzības sniegšanas priekšrocības, ja piemērojams;
	6. Saņemt savlaicīgu paziņojumu par lēmumu vai ir piešķirts ziņotāja statuss, un ja iespējams, lēmuma pamatojums;
	7. Piedalīties video konferencēs vai klātienes intervijās, ja nepieciešams.
2. **Informācijas sniedzēja atbildība ir:**
	1. Labprātīgi un pamatoti dara zināmu informāciju par pārkāpumu;
	2. Neveikt nekādu darbību vai nesniegt nekādu informāciju, kas varētu pakļaut informācijas sniedzēju, tā ģimeni vai jebkuru trešo personu jebkādam kaitējumam, kā arī nekavējoties informēt Biroju ja informācijas sniedzējam vai citai personai draud briesmas vai pastāv atriebības risks, kuru ir radījusi informācijas sniedzēja saziņa ar Biroju;
	3. Nesniegt informāciju vai turpmāk nesniegt informāciju, kas ir ļaunprātīga vai apzināti nepatiesa, jo tā var novest pie pārkāpuma saskaņā ar kodeksa 2.5. pantu “Sportista vai citas personas veikta falsifikācija vai falsifikācijas mēģinājums kādā no dopinga kontroles posmiem”;
	4. Sniegt precīzu informāciju Birojam un vajadzības gadījumā vai pēc Biroja pieprasījuma precizēt informāciju vai papildu informāciju, kas var būt nepieciešama.
3. **Ziņotāja tiesības:**
	1. Papildus tiesībām, kuras minētas informācijas sniedzējam, Ziņotājam ir papildus tiesības:
		1. uz ziņotāju aizsardzību, balvām, ja attiecināms, kā arī vienošanās par ziņotāja statusa piešķiršanu noteikumiem;
		2. Uzdot jautājumus par jebkādām rūpēm saistībā ar izmeklēšanas procesu;
		3. Saņemt informāciju par izmeklēšanas procesa gaitu, izskatot katru lietu atsevišķi, ja piemērojams;
		4. Saņemt informāciju par gala rezultātu saistībā ar ziņotāja sniegto informāciju, gadījumos, kad Birojs to uzskata par iespējamu;
		5. Saņemt kopsavilkumu par izmeklēšanas procesu, iekļaujot informāciju par iespējamām sankcijām, ja attiecināms;
		6. Saglabāt komunikāciju ar Biroju pēc izmeklēšanas pabeigšanas, it īpaši saistībā ar identitātes aizsardzības jautājumiem;
		7. Izbeigt vienošanos par ziņotāja statusa piešķiršanu un zaudēt ar ziņotāja statusu saistītās tiesības, apbalvojumus un aizsardzību.
4. **Ziņotāja atbildība**
	1. Papildus atbildībai, kura noteikta informācijas sniedzējam, Ziņotājam ir papildus atbildība:
		1. Ievērot vienošanās par ziņotāja statusa piešķiršanu noteikumus;
		2. Neizdarīt nevienu antidopinga noteikumu pārkāpumu vai jebkādu darbību vai bezdarbību, kas varētu apdraudēt vai kaitēt uzsāktajai vai nākotnē veicamajām izmeklēšanām;
		3. Lūgt atļauju no Biroja pirms iejaukšanās jebkādā veidā uzsāktajās izmeklēšanas procesā;
		4. Vienmēr stingri ievērot izmeklēšanas konfidencialitāti (pat pēc tās pabeigšanas) un veikt pasākumus, lai aizsargātu viņa/viņas identitāti saskaņā ar vienošanos par ziņotāja statusa piešķiršanu. Ja tiks pārkāpta konfidencialitāte, nekavējoties tiks izbeigta vienošanās un tiks zaudētas iepriekš uzskaitītās ziņotāja tiesības.
5. **Persona par kuru sniegta informācija:**
	1. Personai par kuru sniegta informācija ir šādas tiesības:
		1. Aizsargāt tās identitāti līdz brīdim, kad iegūta visa nepieciešamā informācija, lai pierādītu pārkāpuma izdarīšanu un attiecīgās turpmākās darbības nav uzsāktas;
		2. Tikt uzskatītam par nevainīgu līdz nav pierādīts, ka pārkāpums ir izdarīts (nevainīguma prezumpcija).
6. **Biroja tiesības;**
	1. Birojs, atbilstoši spēkā esošajiem normatīvajiem aktiem, ir tiesīgs:
		1. Informāciju, kas saņemta no konfidenciāla avota, tostarp informāciju un pierādījumus, nodod antidopinga organizācijai, kas ir pilnvarota noteikt sankcijas personai par kuru sniegta informācija saskaņā ar kodeksu;
		2. Attiecīgā gadījumā informāciju, kas saņemta no konfidenciāla avota, tostarp sniegto informāciju un pierādījumus, nodod attiecīgajām valsts un starptautiskajām tiesībaizsardzības vai citām regulatīvajām iestādēm;
		3. Noteikt sankcijas personai, kura ļaunprātīgi vai apzināti sniegusi nepatiesu informāciju atbilstoši Kodeksa 2.5.punktam;
		4. Ja nepieciešams, lūgt papildu informāciju no konfidenciāla avota, tostarp virtuālas vai klātienes intervijas. Lūdz atļauju no Birojs pirms iejaukšanās jebkādā veidā vai jebkādas darbības, kas saistīta ar notiekošo izmeklēšanu.;
		5. Izbeigt izmeklēšanas procesu un izbeigt vienošanos par ziņotāja statusa piešķiršanu ja ziņotājs nepilda ar vienošanos uzliktās saistības.
7. **Biroja atbildība:**
	1. Biroja atbildība ir:
		1. Izstrādāt nepieciešamo dokumentāciju, lai ievērotu šo Kārtību par pamatu ņemot tiesību ievērošanu uz informācijas sniegšanu, ietverot konfidenciālo avotu aizsardzību un to apbalvošanu;
		2. ja informācija, kas iegūta saskaņā ar šo Kārtību, attiecas uz citu antidopinga organizāciju vai citu attiecīgu personu, konsultē tās saņēmējus par pienākumiem attiecībā uz šo informāciju, tostarp par to atbildību aizsargāt pušu tiesības uz informācijas atklāšanu;
		3. Šo Kārtību un no tās izrietošās procedūras latviešu un angļu valodā ievietot Biroja mājaslapā, lai tās būtu publiski pieejams sabiedrībai;
		4. Nodrošināt, ka Biroja atbildīgajam/-iem ekspertam/-iem ir nepieciešamās profesionālās zināšanas un ka viņam tiek nodrošināta pienācīga rīcības brīvība, neatkarība, resursi un apmācība, lai viņi varētu efektīvi veikt savus pienākumus;
		5. izveidot drošu veidu, kā sazināties ar konfidenciāliem avotiem;
		6. Nodrošināt, ka visa konfidenciālo avotu sniegtā informācija, kas ir elektroniskā veidā vai fiziska veidā, tiek droši uzglabāta.